老将行

《唐诗三百首》 · 蘅塘退士 编

作者：王维

少年十五二十时，步行夺得胡马骑。射杀山中白额虎，肯数邺下黄须儿。一身转战三千里，一剑曾当百万师。汉兵奋迅如霹雳，虏骑崩腾畏蒺藜。卫青不败由天幸，李广无功缘数奇。自从弃置便衰朽，世事蹉跎成白首。昔时飞箭无全目，今日垂杨生左肘。路旁时卖故侯瓜，门前学种先生柳。苍茫古木连穷巷，寥落寒山对虚牖。誓令疏勒出飞泉，不似颍川空使酒。贺兰山下阵如云，羽檄交驰日夕闻。节使三河募年少，诏书五道出将军。试拂铁衣如雪色，聊持宝剑动星文。愿得燕弓射天将，耻令越甲鸣吾君。莫嫌旧日云中守，犹堪一战取功勋。

译文：少年十五二十岁时，步行夺得胡马骑。射杀山中白额虎，肯数邺下黄须儿。一身转战三千里，一剑曾当百万师。汉兵奋迅如霹雳，虏骑崩溃怕蒺藜。卫青不败由天幸，李广无功因数奇。自从弃置就衰老，世事蹉跎成白头。从前飞箭无全目，今天垂杨生左肘。路旁不时卖故侯瓜，门前学种先生柳。苍茫古木连穷巷，寥落寒山对虚窗。誓令疏勒出飞泉，不似颍川空使酒。贺兰山下阵如云，羽檄交驰日夕闻。节使三河募少年，诏书五道出将军。试拂铁衣如雪色，聊持宝剑动星文。愿得燕弓射天将，耻令越甲鸣吾君。莫嫌旧日云中守，犹堪一战取功勋。

赏析：写老将的英雄业绩和被弃置后的困顿，'一身转战三千里，一剑曾当百万师'写其英勇，'卫青不败由天幸，李广无功缘数奇'感慨命运不公。全诗慷慨悲壮。